**UPUTE O RADU OSNOVNE ŠKOLE REMETE U ŠKOLSKOJ GODINI 2021./2022.**

Sukladno *Uputama za sprečavanje i suzbijanje epidemije bolesti Covid-19 vezano uz rad predškolskih ustanova, osnovnih i srednjih škola u školskoj godini 2021./2022. (dalje u tekstu: Preporuke)* te uvjetima rada u našoj školi, donosimo vam smjernice i upute o organiziranju nastave u Osnovnoj školi Remete. Budući da naša škola ima velik broj učenika i 31 razredno odjeljenje, a prostora i učionica premalo te da radimo u dvije smjene, Preporuke HZJZ prilagodili smo našim uvjetima koliko je to bilo moguće uzimajući u obzir prije svega zaštitu i zdravlje naše djece i naših djelatnika.

Vrlo je važno najprije naglasiti sljedeću uputu:

Molimo sve roditelje da se pridržavaju sljedećih glavnih uputa kada krene nastava u školi:

• da ne dolaze u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi koronavirusom,

• da ne dovode dijete/učenika u ustanovu ukoliko:

- ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje)

- ima izrečenu mjeru samoizolacije

- imaju saznanja da je zaraženo koronavirusom

- čekaju rezultate testiranja djeteta na koronavirus.

**Fizičko udaljavanje**

Neophodno je poticati fizički razmak, kao i pojačanu osobnu higijenu djece/učenika. Zato molimo sve roditelje da upoznaju svoju djecu s obvezom poštivanja fizičkog razmaka od druge djece i pojačanom higijenom ruku.

**Higijena i dezinfekcija ruku**

Važno je omogućiti i uvesti u rutinu redovito pranje ruku tekućom vodom i sapunom. Ruke se peru prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Prednost u osnovnoj školi ima pranje ruku sapunom i vodom. U svakoj će učionici i prostoriji u školi učenicima i djelatnicima biti dostupni sapun i jednokratni ručnici za pranje ruku. Uporaba dezinficijensa ograničit će se za učenike od 1.- 4. razreda na najviše dva-tri puta dnevno. Za učenike od 5.- 8. razreda osnovne škole također se preporučuje pranje ruku sapunom i vodom, no osigurat će se za njih i dezinficijens za ruke u svakoj učionici koja nema tekuću vodu.

**Organizacija rada s djecom/učenicima.**

Preporuča se sljedeće:

• ***u odgojno-obrazovni rad neophodno je uključiti SVU djecu/učenike.***

**Svaka odgojno-obrazovna skupina/razredni odjel boravit će samo u jednoj prostoriji/učionici**, što vrijedi i za učenike predmetne nastave koji neće više svaki sat odlaziti u drugu učionicu, već će profesori dolaziti njima.

Raspored razreda po učionicama:

1.a – učionica br. 1 (prizemlje)

1.b – učionica br.2 (prizemlje)

1.c – učionica br. 8 (prvi kat)

2.a – učionica br. 5 (prizemlje)

2.b – učionica br. 4 (prizemlje)

2.c – učionica br. 3 (prizemlje)

2.d – učionica bivše zbornice (prvi kat)

3.a – učionica polivalentnog prostora (kod hola)

3.b – učionica br. 9 (prvi kat)

3.c – učionica br. 10 (prvi kat)

3.d – učionica br. 7

4.a – učionica br. 8 (prvi kat)

4.b – učionica br. 9 (prvi kat)

4.c – učionica br. 10

4.d – učionica br.7 (prvi kat)

5.a – učionica matematike

5.b – učionica povijesti

5.c – učionica engleskog

5.d – jutarnja smjena učionica pored polivalentnog prostora, popodnevna smjena učionica bivše zbornice

6.a – učionica povijesti

6.b – učionica tehničkog

6.c – učionica likovnog

6.d – učionica hrvatskog

7.a – učionica hrvatskog

7.b – učionica likovnog

7.c – učionica tehničkog

7.d – učionica fizike

8.a – jutarnja smjena učionica pored polivalentnog prostora, popodnevna smjena učionica bivše zbornice

8.b – učionica engleskog

8.c – učionica matematike

8.d – učionica fizike

Raspored je fiksan i nepromjenjiv za svaki razred i razredi su uvijek u navedenim učionicama neovisno o turnusu (jutro, popodne), osim nastave informatike koja će se provoditi u učionici informatike zbog informatičke opreme (računala).

**Odmori i školski sat**

Školski sat skraćen je na 40 minuta i promijenjeno je trajanje odmora radi dezinfekcije učionica između smjena.

Za vrijeme školskog sata i odmora pazit će se da se učenici pridržavaju fizičke distance i da se za vrijeme odmora prebrišu i provjetre učionice. Učenici će odmore provoditi u svojim učionicama i neće izlaziti na hodnik (osim u slučaju odlaska na toalet ili nekih drugih hitnih slučajeva). S učenicima će za vrijeme odmora u učionicama uvijek biti netko od profesora koji će paziti na red u učionici i na pridržavanje epidemioloških mjera.

|  |
| --- |
| **RASPORED ZVONA** |
| **sat** | **trajanje sata** | **odmor između sati** |
| 1. | 8:00 – 8:40 | 5 min |
| 2. | 8:45 – 9:25 | 10 min |
| 3. | 9:35 – 10:15 | 10 min |
| 4. | 10:25 – 11:05 | 10 min |
| 5. | 11:15 – 11:55 | 5 min |
| 6. | 12:00 – 12:40 | 20 min |
| 7./0. | 13:00 – 13:40 | 5 min |
| 8. | 13:45 – 14:25 | 5 min |
| 9. | 14:30 – 15:10 | 10 min |
| 10. | 15:20 – 16:00 | 10 min |
| 11. | 16:10 – 16:50 | 5 min |
| 12. | 16:55 – 17:35 | 5 min |
| 13. | 17:40 – 18:20 |  |

Dopušteno je miješanje učenike različitih odgojno-obrazovnih skupina koji su slične dobi na način da je prilikom miješanja skupina/razrednih odjela obavezno držati najveći omgući razmak, kao i nošenje maski (osim učenika 1.- 4. razreda) **Ovo znači da će se dopunska i dodatna nastava te izvannastavne aktivnosti provodit uživo u školi u miješanim grupama učenika.**

**Isto vrijedi i za nastavu izbornog stranog jezika te latinskog i grčkog koja će se također provoditi uživo u školi prema rasporedu koji učenici dobiju na početku godine.**

**Informacije za roditelje i roditeljski sastanci održavat će se uživo u školi** uz poštivanje dovoljnog propisanog razmaka (po mogućnosti 2 metra) te obavezno nošenje maski i roditelja i učitelja. Preporuka je održavati informacije za roditelje na otvorenom prostoru (ako vremenske prilike to dopuštaju), a o točnoj prostoriji održavanja informacije obavijestit će vas vaši učitelji. Ukoliko vremenske prilike ne dopuštaju održavanje informacija na otvorenom, one će se održati na prvom katu u prostoru s foteljama pored Uprave.

**Dežurstvo za učenike produženog boravka:**

Dežurstvo ujutro počinje u 7:00 i djeca koja dođu u dežurstvo bit će sa dežurnim učiteljem u jednoj zajedničkog učionici. Dežurstvo popodne je do 17 sati i djeca će biti u dežurstvu s dežurnim učiteljem produženog boravka u jednoj zajedničkoj prostoriji.

**Zajedničke prostorije učenika (razredi)**

Preporuka je da učitelji s djecom provode što je moguće više vremena na otvorenom (npr. izvođenje nastave na otvorenom) ukoliko će to biti moguće s obzirom na vremenske uvjete.

U učionicima za vrijeme nastave potrebno je održavati primjerenu fizičku distancu od 1,5 m.

Preporučuje se da učenici sjede jedan iza drugoga ili jedan pored drugoga, a ne licem u lice uz primjeren razmak (što je više moguće s obzirom na broj učenika i veličinu razreda).

U onim učionicama u kojim neće biti moguće s obzirom na broj učenika postići udaljenost od 1,5 m, učenici od 5. - 8. razreda morat će tijekom boravka u njima nositi maske, kao i svi učitelji i stručni suradnici koji će biti u tim učionicama.

**Prehrana učenika**

Mliječni obrok (doručak i užinu) učenici neće konzumirati u prostoru blagovaonice, nego će se hrana unaprijed podijeliti u porcije/obroke i odnijeti učenicima u njihove učionice u kojima će ju konzumirati.

Ručak će se zbog svoje posebnosti (juha koja je tekuća i druga slična hrana) konzumirati u prostoru blagovaonice i to tako da će istovremeno u blagovaonici moći biti samo dva razredna odjela poštujući razmak od 1,5 metra.

Raspored odlaska na ručak po razredima:

1.a, 1.b te 1.c+2.d - ručak u 11:30

2.a, 2.b i 2.c razred - ručak u 11:45

3.a+3.d i 3.b + 3.c razred - ručak u 12:00

**Korištenje toaleta**

Učenici će smjeti koristiti toalet za vrijeme odmora prema posebnih uputama i poštujući fizički razmak. Budući da su naši toaleti manji površinom ograničit ćemo maksimalni broj djece koja istovremeno mogu biti u njemu te molimo sve roditelje da upute svoju djecu da se toga pridržavaju kako se ne bi stvarala gužva u malom prostoru. Ukoliko je već u zahodu dosegnut maksimalni broj učenika, ostali učenici moraju pričekati izvan zahodu u redu dok netko ne izađe iz zahoda.

Također je potrebno poticati djecu da redovito peru ruke tekućom vodom i sapunom nakon korištenja toaleta.

**Ulazak i izlazak u školu**

U školu prema Preporukama smiju ući samo ovlaštene osobe, a to su: učenici, učitelji i drugi djelatnici, te ostalo osoblje kojem je odobren ulazak.

Roditeljima i ostalim članovima obitelji zabranjen je ulazak u školu, osim u slučaju odobrenog ulaska od strane nekog od djelatnika škole (primjerice zbog dolaska na informacije ili roditeljski sastanak unutar prostorija škole).

Svi koji ulaze u školu ulaze na način da održavaju razmak od najmanje 1,5 m u odnosu na sve druge osobe, dezinficiraju ruke na ulazu te izbjegavaju zadržavanje i grupiranje.

U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije. Kada dovodi i odvodi dijete, roditelj ili druga osoba u pratnji djeteta može ući iznimno u školu ukoliko se radi o učeniku 1. razreda osnovne škole (u skladu s odlukom ravnatelja prvog dana škole) ili o učeniku s teškoćama u razvoju. Svi ostali moraju ostati vani ispred škole i pustiti dijete da samo uđe u školu.

U pratnji djeteta/učenika uvijek je samo jedna odrasla osoba. ***Roditelj ili druga osoba u pratnji djeteta/učenika obavezno u ustanovi nosi masku te bez maske ne može ući u ustanovu već dijete/učenika preuzima djelatnik ispred ulaza u ustanovu***.

Ulazna vrata otvaraju se na poziv telefonom ili zvonom tijekom radnog vremena i dežurstva. Vikendom/blagdanom/radnim danom i poslijepodne vrata otvara dežurni djelatnik.

Kako bi se smanjio broj djece koja istovremeno ulaze na jedan ulaz škole, razredi će ulaziti u školu na nekoliko ulaza:

**GLAVNI ULAZ ŠKOLE** - na njega ulaze razredi koji su u malom polivalnetnom prostoru (5.D I 8.A), učionici hrvatskog (7.A i 6.D), učionici likovnog (7.B i 6.C) i učionici fizike (7.D i 8.D) i učionici engleskog (5.C i 8.B) Na istom mjestu ti razredi i izlaze iz škole.

**ULAZ LIJEVO NA POČETKU GLAVNIH STEPENICA ZA ŠKOLU** – na njega ulaze razredi koji su u učionici tehničkog (7.C i 6.B), učionici povijesti (5.B i 6.A) i učionici matematike (5.A i 8.c). Na istom mjestu ti razredi i izlaze iz škole.

3.A razred ulazi direktno u svoju učionicu sa strane dvorišta (**ULAZ U POLIVALENTNI PROSTOR**).

**SPOREDNI ULAZ TJ. ULAZ ZA ZAPOSLENIKE** – na njega ulaze razredi čije su učionice na prvom katu (1.C, 2.D, 3.B, 3.C, 3.D, 4.A, 4.B, 4.C i 4.D) i pri ulasku idu direktno na prvi kat i ne zadržavaju se u prizemlju ili holu škole. Na istom mjestu ti razredi i izlaze iz škole.

**ULAZ U ŠKOLU IZ DVORIŠTA TJ. POČETKA PARKIRALIŠTA ZA ZAPOSLENIKE** – na njega ulaze razredi koji su u prizemlju (1.A, 1.B, 2.A, 2.B i 2.C) i nakon ulaska učenici odlaze do svojih učionica i garderoba gdje se preobuvaju. Na istom mjestu ti razredi i izlaze iz škole nakon produženog boravka. Roditelji će djecu iz produženog boravka pričekati u prostoru dvorišta iza škole.

**Napomena roditeljima**: Roditeljima koji dovode i odvode djecu na sporedni ulaz(ulaz zaposlenika) i na ulaz od strane dvorišta/parkirališta zabranjeno je parkirati i ostavljati aute na parkiralištu za zaposlenike radi sigurnosti djece i učenika koji će tamo prolaziti! Molimo sve roditelje da se toga pridržavaju. Također zabranjeno je ulaženje autima u prostor dvorišta kroz vatrogasni/protupožarni put.

Također apeliramo na sve roditelje da obrate posebnu pozornost na sve učenike u prometu oko škole budući da će djeca sada ulaziti na više ulaza.

**Provjetravanje prostorija**

Prostorije u ustanovi obvezno će se provjetravati više puta dnevno, svakako prije dolaska i nakon odlaska djece/učenika te pod odmorima ili na način, ako to vremenske prilike dopuštaju, da se ostavi otvoren prozor. Kad je lijepo vrijeme, preporučuje se ostaviti otvorene prozore tijekom odgojno-obrazovnoga rada (npr. jedan sprijeda, jedan straga). Ako prozori ne mogu biti stalno otvoreni, prostoriju je potrebno redovito provjetravati tijekom odmora i bar jednom na 5 minuta tijekom sata. Ako postoje prozori na kip na vrhu prozora, isti stalno trebaju biti otvoreni. O redovitom provjetravanju učionica brinu učitelji i čistačice.

**Čišćenje prostora**

Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona na vratima, ploče dizala te druge dodirne površine koje koristi veći broj osoba dezinficirat će se prebrisavanjem više puta (na početku i na kraju svake smjene te najmanje jednom tijekom smjene). Čišćenje se provodi u vrijeme kada su djeca u dvorištu ili nakon njihovog odlaska. Pojačano će biti čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju i to nakon svakog odmora.

**Maske za lice**

Maske su obavezne u sljedećim situacijama:

- kod komunikacije djelatnika (iako se preporučuje komunikacija između djelatnika prvenstveno na daljinu)

- za roditelje i druge osobe kada je njihov ulazak u ustanovu nužan (roditeljski sastanci i informacije)

- u javnom prijevozu, uključujući organizirani prijevoz

- učenicima od 5. razreda OŠ nadalje, učiteljima predmetne nastave/nastavnicima te stručnim suradnicima, ako se radi o ustanovi u kojoj je razmak u učionicama između svih osoba (učenika, nastavnika i dr.) manji od 1,5 m

- učiteljima ostalih predmeta u razrednoj nastavi

- odgojiteljima/učiteljima/nastavnicima i svim drugim djelatnicima škole kod prolaska hodnikom i sl.

- učiteljima predmetne nastave/nastavnicima te stručnim suradnicima i drugim djelatnicima škole u vrijeme kontakata s odraslim osobama.

**Učenici od 1. do 4. razred ne nose zaštitne maske.**

**Dnevno mjerenje temperature**

Djelatnici koji nisu cijepljeni i koji nisu preboljeli COVID-19 unazad 9 mjeseci obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.

Roditelji su dužni povremeno izmjeriti tjelesnu temperaturu djetetu prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

**Dodirivanje lica**

Djecu/učenike treba učiti i podsjećati da ne dodiruju usta, nos, oči i lice te da ne stavljaju ruke i predmete u usta; u skladu s njihovom razvojnom dobi.

**Kihanje i kašljanje**

Djecu/učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.

**Pribor za jelo**

Izbjegavati dijeljenje čaša, šalica, posuđa i pribora za jelo s drugim osobama.

**Tjelesne aktivnosti**

Djecu i učenike potrebno je poticati na bavljenje športom zbog očuvanja dobrobiti i vlastitog zdravlja. Nastava tjelesne i zdravstvene kulture treba se održavati koliko god je moguće na otvorenom. Ne preporučuju se športske igre i natjecanja u zatvorenom.

Nastava tjelesnog moći će se provoditi u dvorani (iako će se gledati da što više bude na otvorenom). Nekoliko odgojno-obrazovnih skupina (razrednih odjela) koje su slične dobi i uobičajeno provode školske aktivnosti zajedno mogu se spajati na nastavi TZK-a, u svlačionici, kao i dvorani.

Dopušteni su treninzi školskih sportskih klubova u školskim dvoranama u kojima sudjeluju učenici različitih razreda.

Nisu dopušteni treninzi rekreativaca u školskim dvorana, već samo učenici naše škole.